Prekladacia správa

	EXIMBANKA SR predkladá návrh rozpočtu na rok 2003 v zmysle § 31 zákona č. 80/1997 Z.z. o Exportno–importnej banke SR v znení neskorších predpisov v nadväznosti na termíny ustanovené na spracovanie, posudzovanie a schvaľovanie návrhu štátneho rozpočtu SR na rok 2003. 

	Návrh rozpočtu EXIMBANKY SR na rok 2003 je zostavený v štruktúre:

A.	Základné východiská, ciele a nástroje
B.	Obchodné aktivity a ich zdrojové zabezpečenie
C.	Rozpočet aktív a pasív
D.	Rozpočet nákladov a výnosov
E.	Hospodársky výsledok

Ako celok zabezpečuje pokračujúcu reštrukturalizáciu zdrojov EXIMBANKY SR v prospech podpory zahranično – obchodnej výmeny Slovenskej republiky. Návrh rozpočtu EXIMBANKY SR na rok 2003 kladie pritom dôraz i na racionalizáciu vlastnej činnosti, čo je spojené so znižovaním prevádzkových nákladov.

Návrh rozpočtu EXIMBANKY SR na rok 2003 bol posúdený Radou banky a Dozornou radou. Porada ekonomických ministrov ho prerokovala s pripomienkami, ktoré sú v ňom zapracované v plnom rozsahu. Po odsúhlasení vo vláde SR bude v súlade s § 6, ods. 1 zákona č. 80/1997 Z.z, predložený Národnej rade SR na schválenie .

Materiál nemá finančný, ekonomický, environmentálny vplyv ani vplyv na zamestnanosť. Z uvedeného dôvodu neobsahuje príslušné doložky.